**Рудный қаласы әкімдігінің «№19 орта мектебі» КММ**

**АШЫҚ САБАҚ**

**Тақырыбы:**

**«1837-1847 жылдардағы Кенесары Қасымұлы бастаған**

**ұлт-азаттық көтеріліс»**

(Қорытынды сабақ)

**Сыныбы**: 8 «Ә»

**Пәні:** Қазақстан тарихы

**Мұғалімі:** Айткужин. М.Ж

**2014-2015 оқу жылы**

**Қазақстан тарихы**

**Сыныбы:** 8 «Ә»

**Тақырыбы** «1837-1847 жылдардағы Кенесары Қасымұлы бастаған ұлт-азаттық

көтеріліс».

**Мақсаты:**

* Қазақстан аумағындағы отаршылдыққа қарсы ең ірі көтерілістің маңызын, негізгі кезеңдерін, тарихи маңызын аша отырып, оны Ресей халықтарының азаттық үшін күресінің бір бөлігі екенін, ол қазақ қоғамы мен патша үкіметі арасындағы қайшылықтарын, оқиғаның тарихта алатын орнын анықтауға дағдыландыруға үйрету;
* Көтеріліс басшыларының көтеріліс барысына тигізген ықпалын бағалай отырып, көтерілістің сәтсіздікке ұшырау себептерін және тарихи маңызын ашу;
* -Оқушыларды бірігіп еңбек етуге, топпен жұмыс жүргізуге ,іздену, сараптау қабілеттерін дамыту. Өз Отанының батырларын мақтан тұта білуге тәрбиелеу;

**Сабақтың түрі:** қорытынды сабақ

**Сабақтың әдісі:** шығармашылық, ізденіс, топтық, өздік жұмыс

**Сабақтың көрнекілігі:** карта, слайд, интерактивті тақта, кесте, таратпа материалдары

**Пәнаралық байланыс:** география, әдебиет

**Сабақтың барысы: I.** Ұйымдастыру кезеңі

А) Сабақтың тақырыбы мен мақсатын таныстыру

Ә) Сыныпты топқа бөлу (түрлі түсті қағаздарға сандар жазып тарату)

Тренинг: Оқушылар бір-бірінің алақандарын тигізеді, қолдарынан ұстайды.

**Кіріспе сөз:**

Тәуелсіздік текке бізге келмеген,

Талай бабам қанын төгіп терлеген.

Бабалардың ғасыр бойы арманын,

Білесіздер бүгінгі сабақ жалғарын

* Құрметті оқушылар біз бүгін Қазақстан мемлекетінің тарихында үлкен орын алған оқиғаны қарастырғалы отырмыз. Ол Қазақстан Республикасының тәуелсіздігінің 22 жылдығына орай болып отыр. Алып дала қырандары отаршыларға қарсы күресті. Бүгінгі тәуелсіздігімізде сол бабаларымыздың айбынды күші жатыр.

1-кезең.

**Әр топ берілген тапсырмаларын қорғау** (5 мин.)

**1-топ**.Көтерілістің себептері, мақсаты және қозғаушы күштері, көтерілістің басталуы.

**2-топ.**Патша үкіметінің жазалау әрекеттері, елшіліктердің хан ордасына келуі

**3-топ**.Кенесары Қасымұлының Қоқан хандығымен күресі, ұлы жүз аумағына қарай шегінуі, Қырғызстан аумағындағы қимылдары.

**4- топ.** Көтерілістің жеңілу себептері мен салдары, тарихи маңызы.

2- кезең.

**Сәйкестендіру тесті** (3 мин.)

1. Кенесарының інісі 1. Сұраншы батыр

2. Наурызбай сұлтанның атқосшысы 2. Сейдаққожа Оспанов

3. Кенесарының ұлы 3. Қ. Құдаймендіұлы

4.Әскери кеңестің мүшесі 4. Саурық батыр

5. Ұлы жүздің батыры 5. Наурызбай сұлтан

6*.* Кенесарының жақын серігі 6. Әлім Ягудин

7 *.*Дипломатиялық қызметкер 7.Николай Губин

8.Ақмола бекінісінің аға сұлтаны 8. Сыздық сұлтан

***Жауабы: 1-5, 2-7, 3-8, 4-6, 5-1, 6-4, 7-2, 8-3***

3- кезең

**Ә) Тарихи диктант.** (3 мин.)

**1-топ.**Менің мұнда келгенімнің мақсаты, сендермен жауласу, қан төгісу емес, қайта қазақтар мен қырғыздардың басын қосып, оларды күшейту. Қоқанның қол астынан бөліп алу, қоқандықтардың қысымынан құтқару болып табылады.

**2-топ."**Олар қырғыздармен үш тәулік бойы ерлікпен шайқасты. Сібір қырғыздары (Орта жүз қазақтары) көмекке келіп жетер деген үмітте болды. Бірақ патша үкіметінің жергілікті өкімет билігінің басшылары олардың келетін жолын бөгеп тосқауыл қойып үлгерген еді.

**3-топ.**Үшінші тәулік дегенде көтерілісшілердің бір бөлігі қоршауды бұзып шығып, құтылып кете алды. Ханның көптеген сенімді серіктері түгелдей дерлік өлтірілді.Ханның өзі бірнеше сұлтандармен бірге тұтқынға алынады және азапты ауыр жазаның салдарынан қаза тапты".

**4-топ.**Оның бойында ұйымдастырушылық және әскери қолбасшылық таланты болатын. Кенесары дәулетті: оның жеке иелігінде 6 мыңға дейін жылқысы мен 2 мыңдай ұсақ малы болған.

4-кезең

**Әріптерді орнына қойып сөзді тауып , түсіндіріп бер.** (3мин.)

**1. АЙБЛАЫ- Абылай РАБАҚАСЫ-Басықара**

**2.ЙАБПО-Бопай БЕКШЫАЙТ-Тайшыбек**

**3.ЙАБЫҒА-Ағыбай АЙБЫЗУРНА-Наурызбай**

**4.НАИМ -Иман АЙБНАНЫС-Нысанбай**

5-кезең. Физминутка (1 мин.)

6-кезең.

**Кесте құру** (3 мин.)

а) Қазақ хандығының қалпына келтірілуі.

ә) Ханның алым-салық және сауда-саттық саясаты.

б) Қарулы күштердің құрылуы.

в) Кенесары Қасымұлы (кластер)

**7-**кезең.

**Әр топ болған оқиғаға қатысты картамен жұмыс.** (3 мин.)

1-топ. Орынбор, Омбы , Петорпавл

2-топ. Көкшетау, Ақмола

3-топ. Тоқмақ, Ыстық көл

4-топ. Қоқан, Хиуа хандығы

8-кезең.

**Мақал-мәтелдерді жалғастыр.** (3 мин.)

1. Ашу - дұшпан, **ақыл дос.**

Жақсы жолдас жанға серік, **жаман жолдас малға серік.**

2. Көз қорқақ, **қол батыр**

Ер жігіт елі үшін туады, **елі үшін өледі.**

3. Оқу білім бұлағы, **білім өмір шырағы.**

Отансыз адам, **ормансыз бұлбыл.**

4.Ерді намыс өлтірер, **қоянды қамыс өлтірер.**

Өнер алды, **қызыл тіл.**

9-кезең

**Үй тапсырмасы** (3 мин.)

Нысанбай жыраудың "Кенесары - Наурызбай" дастанынан үзінді оқу.

**Тест.** ( 10 мин.)

**1.Кенесары Қасымұлының саяси көзқарастарының қалыптасуына әсер еткен кім?**

а) атасы Абылай

в) ағасы Саржан

с) әкесі Қасым

д) інісі Наурызбай

е) анасы Күнімжан

**2.Кенесары қашан, қай жерде қаза болды?**

а) Хиуа жерінде

в) Қырғыз жерінде

с) Қоқан жерінде

д) Қытай жерінде

е) Ресей жерінде

**3. Кенесарымен бірге қаза тапқан сұлтандардың саны?**

а) 32в) 30с) 27 д) 41 е) 44

**4.Кенесарының ағасы Саржанды қай ханның бұйрығымен өлтірілді?**

а) Бұхар әмірі

в) Ноғай ханы

с) Хиуа ханы

д) Қоқан ханы

е) Ташкент билеушісі

**5.Кенесары Қасымұлы бастаған көтеріліс Қазақстанның қай өңірін қамтыды?**

а) Орта жүзді

в) Ұлы жүзді

с) Кіші жүз бен Орта жүзді

д) Тек Кіші жүзді

е) Бүкіл үш жүзді

**6.1845 жылы Кенесары ауылына келген патша елшілері:**

а) Герн мен Горчаков

в) Долгов пен Герн

с) Бизанов пен Лебедев

д) Жантөреұлы мен Баймағамбет сұлтан

е) Вишневский мен Горчаков

**7.1847 жылы Кенесары қанша әскерімен қырғыз жеріне басып кірді?**

а) 5 мың

в) 6 мың

с) 10 мың

д) 15 мың

е) 20 мың

**8.Кенесары құрған хандықтың ең басты саяси ерекшелігі:**

а) Салықшылар тобын сайлау

в) Байлардың мал-мүлкін бөлу тобын құру

с) Барымтаны шектеу

д) Дипломатиялық қызметті күшейту

е) Билер сотын жойып, хандық сот енгізу

**9.Кенесары Қасымұлы қай жылдары хан болды?**

а) 1838-1840ж.ж.

в) 1840-1846ж.ж.

с) 1839-1844ж.ж.

д) 1841-1847ж.ж.

е) 1840-1845ж.ж.

**10.Манаптар деген кімдер?**

а) Төлеңгіттер

в) Қожалар

с) Бай, феодалдар

д) Батырлар

е) Кедей шаруалар

**Кілті:** 1 - С, 2 - В, 3 - А, 4 - Д, 5 - Е , 6 - В, 7 - С, 8 - Е, 9 – Д, 10 - С

- Оқушылар өз-өздерін бағалау

**Сабақты қорытындылау:**

**Көтерілістің басты мақсаты**

* *Қазақ елінің патшалы Ресейдің құрамына қосылып үлгермеген өңірлерінің дербестігін сақтау*
* *Қазақ жерлерін бекіністер мен округтік билеу арқылы отарлауды тоқтату*
* *Қоқандықтардың тепкісіндегі қазақтарды азат ету*

**Көтерілістің жеңілуінің негізгі себебі:**

* *Ру аралық қайшылықтар*
* *Кенсарының өзін қолдамаған ауылдарға озбырлық көрсетуі*
* *Ресей билеушілерінен жеңілдіктер алған ақсүйектердің бір бөлігінің орталықтанған феодалдық мемлекет құруға мүдделі болмауы.*
* *Бірқатар феодалдық топтардың Кеңесарыны қолдамауы.*

**Тарихи маңызы:**

* *Үш жүзді камтыған тұңғыш ірі көтеріліс.*
* *Патша үкіметінің орта Азияны отарлауын кешеуілдетті*
* *Қазақ елінің ішкі қайшылықтарының Ресей саясатымен байланыстылығын көрсетті.*
* *Халықтың ұлттық сана-сезімінің өскендігін дәлелдеді.*

**Үй тапсырмасы:** II бөлімді. XIX ғасырдың бірінші жартысындағы Қазақстанның экономикалық және саяси жағдайын қайталау. Тестке дайындалу.